Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako Gobernuaren eta Eskubide Sozialetako eta 2030 Agendako Ministerioaren artean funts europarren kontura proiektuak gauzatzeko sinatutako lankidetza-hitzarmenaren jarraipen-batzordeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Zer datatan eta administrazio bakoitzeko zer ordezkarirekin eratu zen Nafarroako Gobernuaren eta Eskubide Sozialetako eta 2030 Agendako Ministerioaren artean funts europarren kontura proiektuak gauzatzeko sinatutako lankidetza-hitzarmenaren jarraipen-batzordea?

2.- Zer datatan eta zer gai-ordenarekin bildu da batzorde hori eratu denetik galdera hau erantzuteko unera arte?

Iruñean, 2023ko urtarrilaren 9an

Foru parlamentaria: Jorge Esparza Garrido